Peste 76.000 de doze de vaccin Moderna ajung duminică, 25 aprilie, în România. Cum sunt distribuite dozele.
România primește duminică, 25 aprilie 2021, o nouă tranșă de doze de vaccin anti-COVID Moderna. Sosesc în țară 76.800 de doze de vaccin, pe cale terestră. În București rămân 36.000 de doze.
Duminică sosește în România, pe cale terestră, o nouă tranșă de vaccin livrată de compania Moderna, care constă în 76.800 de doze, anunță Comitetul Național de Coordonare a Activităților privind Vaccinarea împotriva COVID-19.Dozele de vaccin vor fi distribuite, după cum urmează: Centrul Național de Stocare București: 36.000 doze; Centrul Regional de Depozitare Brașov: 14.400 doze; Centrul Regional de Depozitare Cluj: 9.600 doze; Centrul Regional de Depozitare Craiova: 4.800 doze; Centrul Regional de Depozitare Timișoara: 12.000 doze.Cele 36.000 de doze care vor sosi la Centrul Național de Stocare București, vor rămâne în depozitul central de la Institutul Național de Cercetare-Dezvoltare Medico-Militară "Cantacuzino" pentru a fi distribuite, conform solicitărilor, Centrelor Regionale de Depozitare Constanța și Iași la o dată ulterioară.Până în prezent, 560.400 de doze Moderna au fost recepționate, iar 395.601 au fost deja utilizate pentru imunizarea populației.